Diari Oficial de la Generalitat Valenciana


Sumari del DOGV 4094, del 26-09-2001 (2001/9347)

Informació pública del programa d'actuació integrada corresponent a la unitat d'execució núm. 1 carrer del Hoyo.
----------------------------------------------------------------------------------------------------------------

### Dades del document

Número de DOGV
:   4094

Data del DOGV
:   26-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9347


Organisme emissor
:   Ajuntament de Sax

Tipus de document
:   Anunci

Informació pública del programa d'actuació integrada corresponent a la unitat d'execució núm. 1 carrer del Hoyo. [2001/X9347]
  
Mitjançant el present edicte s'anuncia l'obertura d'un període d'informació pública, de 20 dies comptador a partir de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada corresponent a la unitat d'execució núm. 1 carrer del Hoyo, delimitada en les normes subsidiàries de la localitat, aprovades per la Comissió Territorial d'Urbanisme amb data 20 de desembre de 1996, i posteriorment modificada per acord de la Comissió Territorial d'Urbanisme, en sessió de 14 de març de 2000, que ha estat presentada per l'Agrupació d'Interès Urbanístic de la unitat d'execució núm. 1, de conformitat amb les disposicions de la Llei 6/1994, de 15 de novembre, Reguladora de l'Activitat Urbanística, i se'n pretén l'adjudicació pel règim preferent de l'article 50 de la citada llei.
  
La documentació presentada consisteix en:
  
1r. Programa d'actuació integrada.
  
2n. Estudi de detall.
  
3r. Projecte d'urbanització amb estudi de seguretat i salut.
  
Alhora, es fa constar la possibilitat de consultar a l'Ajuntament les actuacions derivades de la documentació dipositada en aquest i de presentar davant d'ell, en el termini de 20 dies hàbils, per a la seua incorporació a aquestes, tant al·legacions com alternatives tècniques que vulguen competir amb l'exposada al públic, així com proposicions juridicoeconòmiques per a executar qualsevol de les alternatives, tot això segons el que disposen els articles 46 de la Llei 6/1994, de 15 de novembre, de la Generalitat Valenciana.
  
Igualment en el període esmentat els propietaris que no formaren part inicialment de l'agrupació d'interès urbanístic, podran adherir-s'hi com a associats en les mateixes condicions i amb anàlegs drets als propietaris fundadors.
  
Les proposicions juridicoeconòmiques esmentades es presentaran al Registre General de l'Ajuntament en plica tancada, dins del termini dels cinc dies hàbils següents des del venciment del termini anterior, amb la documentació establerta als apartats C i D de l'article 32 de la llei adés esmentada.
  
L'acte d'obertura de pliques tindrà lloc a l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a la seua consulta i al·legacions, abans de l'aprovació del programa i adjudicació de la seua execució.
  
Sax, 20 d'agost de 2001.- L'alcaldessa-presidenta: María de los Frutos Barceló Latorre.
  
Gestora Urbana Municipal de Castelló, SA.